સુરતમાં એબ્રોડરીના કારખાનામા કામ કરનાર એક યુવકને પગારના 2200 રૂપિયા નહિ આપતા યુવકે અદાવત રાખીને કારખાના માલિકની હત્યા કરીને ફરાર થઇ ગયો હતો. જોકે પોલીસે ગણતરીની જ મીનીટ માં હત્યારા આરોપીની ધરપકડ કરી ને આગળની કાર્યવાહી હાથ ધરી છે. પ્રમોદ ઉર્ફે બબલુ કતારગામ જીઆઇડીસીમાં આવેલ શાંતિ દિહોરના એમ્બ્રોડરીનાકારખાનામાં કામ કરતો હતો અને ત્યારબાદ નોકરી મૂકી દીધી હતી અને પગારના પૈસા આરોપી પ્રમોદને કારખાના માલિક પાસેથી લેવાના નીકળતા હતા. જેથી તે પૈસા લેવા ગયો હતો ત્યારે કારખાના માલિક અને આ યુવક વચ્ચે બોલાચાલી થઇ હતી અને ત્યાર બાદ ૧૭ મી સપ્ટેબરના રોજ મોડી રાત્રે યુવક કારખાને આવીને કારખાનાના માલિક પર ઘાતક હથિયાર વડે હુમલો કરીને કારખાના માલિકને પતાવી દીધો હતો.